# Almindelig Tranebær

### Fra Wikipedia, den frie encyklopædi

Du har nye beskeder (forskel fra næstsidste redigering).

| Tranebær | ?

Planterne er uanselige, men bærrene er værd at lægge mærke til.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Ericales (Lyng-ordenen)
Familie: | Ericaceae (Lyng-familien)
Slægt: | Vaccinium (Bølle-slægten)
Art: | Vaccinium oxycoccos

Tranebær er en krybende, stedsegrøn dværgbusk med små tynde stængler. Bladene er små og blanke og blomsterne pink. Den er stedsegrøn på den måde at forstå, at selv om bladene bliver rødbrune om efteråret, så farves de samme blade igen grønne næste forår. Bærrene er små, røde og runde og sidder som perler på en snor.

Ikke synlige træk

Rodnettet er meget fint og tyndt, men vidtstrakt. Bærrene har en bitter-syrlig smag og anvendes især til saft og syltning. De indeholder benzoesyre, der er et naturligt konserveringsmiddel. Fødevareallergikere bør derfor være varsomme med at spise bær, saft eller syltetøj.

Størrelse

0,05 x 0,5 m (5 x 20 cm/år).

Hjemsted

Tranebær er sjældne i Danmark, men udbredt i resten af Nordens højmoser og på fugtige heder. Den hører hjemme på den gyngende del af højmosen, hængesækken, hvor den udnytter den rigelige adgang til lys og vand, mens den klarer de meget sure og mineralfattige betingelser ved sit samliv med mycorrhiza-svampe.

Anvendelse

Tranebærsaft anvendes som forebyggelse mod blærebetændelse. I gammel tid blev tranebærret brugt som middel mod skørbug på grund af et meget højt indhold af C-vitamin. I USA fås tranebær ved juletid, og den art, Storfrugtet Tranebær (Vaccinium macrocarpon), der dyrkes i USA kaldes "Cranberry", og frugterne kan blive lige så store som kirsebær. Cranberrysovs serveres til kalkunen på Thanksgiving Day.

## [redigér] Billedgalleri

Blomst af Almindelig tranebær fra dansk højmose (Holmegaards mosen, Næstved). | Bær af Almindelig tranebær fra dansk højmose (Holmegaards mosen, Næstved). | Blomster af Almindelig tranebær fra dansk højmose (Holmegaards mosen, Næstved).

## [redigér] Eksterne kilder/henvisninger

- Vegetaren.dk
- Sten Porse: Plantebeskrivelser, DCJ 2003 (cd-rom).

Hentet fra "http://da.wikipedia.org../../../a/l/m/Almindelig_Traneb%C3%A6r_f1f5.html"

Kategorier: Taksonomisk beskrevet | Haveplanter | Buske | Hvide blomster | Nytteplanter | Stedsegrønne

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- العربية
- Беларуская
- Беларуская (тарашкевіца)
- Deutsch
- English
- Español
- Esperanto
- Français
- 한국어
- עברית
- Magyar
- Nederlands
- 日本語
- Polski
- Русский
- Slovenščina
- Suomi
- Svenska
- 中文